
1141.  Odlok o proračunu Občine Ig za leto 2005, stran 3157.
Na podlagi 29. člena Zakona o lokalni samoupravi (Uradni list RS, št. 72/93), 29. člena Zakona o javnih financah (Uradni list RS, št. 79/99, 124/00, 79/01 in 30/02) in Statuta Občine Ig (Uradni list RS, št. 2/00, 68/01, 3/03) je Občinski svet občine Ig na 17. redni seji dne 23. 3. 2005 sprejel

O D L O K
    o proračunu Občine Ig za leto 2005

1. SPLOŠNA DOLOČBA

1. člen

S tem odlokom se za proračun Občine Ig za leto 2005 (v nadaljnjem besedilu: proračun) določajo višina proračuna, postopki izvrševanja proračuna ter obseg zadolževanja in poroštev občine in javnega sektorja na ravni občine.

2. VIŠINA PRORAČUNA

2. člen

Splošni del proračuna na ravni podskupin kontov se določa v naslednjih zneskih:

A)    Bilanca prihodkov in odhodkov                 v tisoč tolarjev
skupina/podskupina kontov                         proračun leta 2005
--------------------------------------------------------------------
I     Skupaj prihodki (70+71+72+73+74)                       923.069
      Tekoči prihodki (70+71)                                680.502
70    Davčni prihodki                                        530.764
      700 Davki na dohodek in dobiček                        420.410
      703 Davki na premoženje                                 65.142
      704 Domači davki na blago in storitve                   45.212
      706 Drugi davki                                              –
71    Nedavčni prihodki                                      149.738
      710 Udeležba na dobičku
          in dohodki od premoženja                            24.057
      711 Takse in pristojbine                                 3.420
      712 Denarne kazni                                          614
      713 Prihodki od prodaje blaga in storitev                5.697
      714 Drugi nedavčni prihodki                            115.950
72    Kapitalski prihodki                                    173.489
      720 Prihodki od prodaje osnovnih sredstev                    –
      721 Prihodki od prodaje zalog                                –
      722 Prihodki od prodaje zemljišč
          in neopredmetenih dolgoročnih sredstev             173.489
73    Prejete donacije                                         2.700
74    Transferni prihodki                                     66.378
      740 Transferni prihodki iz drugih
          javnofinančnih institucij                           66.378
II.   Skupaj odhodki                                         923.069
40    Tekoči odhodki                                         262.554
      400 Plače in drugi izdatki zaposlenim                   43.454
      401 Prispevki delodajalcev za socialno varnost           6.924
      402 Izdatki za blago in storitve                       208.578
      403 Plačila domačih obresti                                  –
      409 Rezerve                                              3.598
41    Tekoči transferi                                       313.568
      410 Subvencije                                           8.002
      411 Transferi posameznikom
          in gospodinjstvom                                  156.130
      412 Transferi neprofitnim organizacijam
          in ustanovam                                        35.007
      413 Drugi tekoči domači transferi                      113.929
42    Investicijski odhodki                                  252.135
      420 Nakup in gradnja osnovnih sredstev                 252.135
43    Investicijski transferi                                 94.812
      430 Investicijski transferi                             94.812
III.  Proračunski presežek-primanjkljaj I.-II.                     –
 
B)    Račun finančnih terjatev in naložb
IV.   Prejeta vračila danih posojil in kap. deležev                –
75    Prejeta vračila danih posojil in kapitalskih deležev         –
V.    Dana posojila povečanje kapitalskih deležev                  –
44    Dana posojila in povečanje kapitalskih deležev               –
VI.   Prejeta-dana posojila in spremembe
      kapitalskih deležev IV-V                                     –
VII.  Zadolževanje                                                 –
VIII. Odplačila dolga                                              –
IX.   Sprememba stanja sredstev na računu
      (I.+IV.+VII..-II.-V.-VIII.)                                  –
X.    Neto zadolževanje (VII.-VIII.-IX.)                           –
XI.   Neto financiranje (VI.+X.)                                   –

Splošni del občinskega proračuna na ravni šestmestnih kontov, posebni del občinskega proračuna in načrt razvojnih programov so priloga temu odloku.

3. POSTOPKI IZVRŠEVANJA PRORAČUNA

3. člen

Namenski prihodki proračuna so poleg prihodkov, določenih v prvem odstavku 43. člena ZJF tudi prihodki od požarne takse po 59. členu zakona o varstvu pred požarom (Uradni list RS, št. 71/93, 87/01), prihodki podračuna – pomoč družini, taksa za obremenjevanje okolja zaradi odlaganja odpadkov in taksa za obremenjevanje vode.
    Namenska sredstva, ki niso bila porabljena v preteklem letu, se prenesejo v proračun tekočega leta.

4. člen

Predlagatelj finančnih načrtov neposrednega uporabnika lahko samostojno prerazporeja proračunska sredstva med podkonti izdatkov v okviru proračunske postavke in po potrebi odpira nove podkonte.

Na predlog predlagateljev finančnih načrtov neposrednega uporabnika župan odloča o prerazporeditvah pravic porabe med proračunskimi postavkami v okviru posameznega področja proračunske porabe v posebnem delu proračuna.

Župan s poročilom o izvrševanju proračuna v mesecu avgustu in konec leta z zaključnim računom poroča občinskemu svetu o veljavnem proračunu za leto 2005 in njegovi realizaciji.

5. člen

Skupni obseg prevzetih obveznosti neposrednega uporabnika, ki bodo zapadle v plačilo v prihodnjih letih za investicijske odhodke in investicijske transfere ne sme presegati 80% pravic porabe v sprejetem finančnem načrtu neposrednega uporabnika, od tega:

– v letu 2006 50% navedenih pravic porabe in

– v ostalih prihodnjih letih 30% navedenih pravic porabe.

Skupni obseg prevzetih obveznosti neposrednega uporabnika, ki bodo zapadle v plačilo v prihodnjih letih za blago in storitve in za tekoče transfere ne sme presegati 25% pravic porabe v sprejetem finančnem načrtu neposrednega uporabnika.

Prevzete obveznosti iz prvega in drugega odstavka tega člena se načrtujejo v finančnem načrtu proračunskega uporabnika in v načrtu razvojnih programov.

6. člen

Proračunski sklad občine je račun proračunske rezerve, oblikovane po ZJF. Proračunska rezerva se v letu 2005 oblikuje v višini 3,075.410 tolarjev.

Na predlog pristojnega organa občinske uprave odloča o uporabi sredstev proračunske rezerve za namene iz 49. člena ZJF do višine 500.000 tolarjev župan in o tem s pisnimi poročili obvešča občinski svet.

4. POSEBNOSTI UPRAVLJANJA IN PRODAJE STVARNEGA IN FINANČNEGA PREMOŽENJA OBČINE

7. člen

Če so izpolnjeni pogoji iz 77. člena ZJF, lahko župan dolžniku do višine 50.000 tolarjev odpiše, oziroma delno odpiše plačilo dolga.

5. OBSEG ZADOLŽEVANJA IN POROŠTEV OBČINE IN JAVNEGA SEKTORJA

8. člen

Za kritje presežkov odhodkov nad prihodki v bilanci prihodkov in odhodkov, presežkov izdatkov nad prejemki v računu financiranja in naložb ter odplačilo dolgov v računu financiranja se občina za proračun leta 2005 ne sme zadolžiti.
    Obseg poroštev občine za izpolnitev obveznosti javnih zavodov in javnih podjetij, katerih soustanoviteljica je Občina Ig, v letu 2005 ne sme preseči skupne višine glavnic nič tolarjev.

Če se zaradi neenakomernega pritekanja prejemkov izvrševanje proračuna ne more uravnovesiti, se lahko občina likvidnostno zadolži, vendar največ do višine 5% zadnjega sprejetega proračuna. Znesek mora biti odplačan do konca proračunskega leta.

9. člen

Pravne osebe javnega sektorja na ravni občine (javni zavodi) se v letu 2005 ne morejo zadolževati.

6. PREHODNE IN KONČNE DOLOČBE

10. člen

Posredni uporabniki občinskega proračuna morajo organizirati izvrševanje del in nalog iz svojega delovnega področja v mejah sredstev, odobrenih s proračunom. Sredstva se med letom dodeljujejo v odvisnosti od zapadlosti obveznosti ter upoštevanju likvidnostnega položaja proračuna. Sredstva se smejo uporabljati le za namene, za katere so dana.

Posredni uporabniki občinskega proračuna ne smejo prevzemati obveznosti, ki presegajo zneske, določene s proračunom.

Določbe iz prvega in drugega odstavka tega člena se smiselno uporabljajo tudi za druge uporabnike proračunskih sredstev.

11. člen

V obdobju začasnega financiranja Občine Ig v letu 2006, če bo začasno financiranje potrebno, se uporablja ta odlok in sklep o določitvi začasnega financiranja.

12. člen

Ta odlok začne veljati naslednji dan po objavi v Uradnem listu RS.



Št. 403-02/05-006

Ig, dne 24. marca 2005.

	Župan
    Občine Ig
    Janez Cimperman l. r.

